CELEX: 62018CN0167
Language: hr
Date: 2018-03-02 00:00:00
Title: Predmet C-167/18: Zahtjev za prethodnu odluku koji je 2. ožujka 2018. uputio Tribunal Superior de Justicia de Canarias (Španjolska) – Unión Insular de CC.OO. de Lanzarote protiv Swissport Spain Aviation Services Lanzarote S.L.

201806010231917402018/C 211/131672018CJC21120180618HR01HRINFO_JUDICIAL20180302111111Predmet C-167/18: Zahtjev za prethodnu odluku koji je 2. ožujka 2018. uputio Tribunal Superior de Justicia de Canarias (Španjolska) – Unión Insular de CC.OO. de Lanzarote protiv Swissport Spain Aviation Services Lanzarote S.L.
 ---documentbreak--- C2112018HR1110120180302HR0013111111Zahtjev za prethodnu odluku koji je 2. ožujka 2018. uputio Tribunal Superior de Justicia de Canarias (Španjolska) – Unión Insular de CC.OO. de Lanzarote protiv Swissport Spain Aviation Services Lanzarote S.L.
   (Predmet C-167/18)2018/C 211/13Jezik postupka: španjolski
      Sud koji je uputio zahtjev
   
   Tribunal Superior de Justicia de Canarias
   
      Stranke glavnog postupka
   
   
      Tužitelj u prvostupanjskom i žalitelj u drugostupanjskom postupku: Unión Insular de CC.OO. de Lanzarote
   
      Tuženik u prvostupanjskom i žalitelj u drugostupanjskom postupku: Swissport Spain Aviation Services Lanzarote S.L.
   
      Prethodna pitanja
   
   
            1.
         
         
            Primjenjuje li se članak 1. stavak 1. Direktive Vijeća 2001/23/EZ od 12. ožujka 2001. o usklađivanju zakonodavstava država članica u odnosu na zaštitu prava zaposlenika kod prijenosa poduzeća, pogona ili dijelova poduzeća ili pogona (
                  1
               ) na situaciju u kojoj poduzeće prestaje pružati usluge ugovorene s klijentom nakon raskida ugovora o njihovu pružanju koje se uglavnom temelji na radnoj snazi (čišćenje prostorija), a novoodabrani pružatelj usluge preuzima glavni dio radnika koji će izvršavati tu uslugu, ako se navedeno preuzimanje ugovora o radu temelji na odredbama granskog kolektivnog ugovora za poslove čišćenja?
         
      
            2.
         
         
            Je li sukladno s Direktivom Zajednice (kako je tumači Sud) shvaćanje španjolskog Tribunala Supremo (Vrhovni sud) koji smatra da u slučajevima preuzimanja radnika na temelju kolektivnog ugovora ne postoji prijenos poduzeća jer nije ispunjen uvjet dobrovoljnosti prijenosa, zbog čega Direktiva nije primjenjiva?
         
      
            3.
         
         
            Kada je riječ o poduzećima koja pružaju usluge, treba li u skladu s odredbama Direktive smatrati da je riječ o preuzimanju radnika i, prema tome, o prijenosu poduzeća u smislu tih odredaba kada se obveza preuzimanja radnika nalaže granskim kolektivnim ugovorom?
         
      
            4.
         
         
            Je li u skladu s člankom 3. Direktive to što se u članku 14. Kolektivnog ugovora za poslove čišćenja zgrada i prostorija u pokrajini Las Palmas 2012/2014 utvrđuje da u slučajevima preuzimanja radnika na temelju kolektivnog ugovora oni ne zadržavaju prava i obveze koje su imali u poduzeću prenositelju niti uvjete rada određene kolektivnim ugovorom?
         
      (
         1
      )	SL 2001., L 82, str. 16. (SL, posebno izdanje na hrvatskom jeziku, poglavlje 5., svezak 3., str. 151.)